বিজেপি উত্থাপিত নাগৰিকত্ব বিধেয়কে বৰাক-ব্ৰহ্মপুত্ৰ দুফাল কৰিব খোজাৰ বিপৰীতে বাঙালী অধ্যুষিত উপত্যকাটোৰ বাবে ভাৰত চৰকাৰক বিশেষ আৰ্থিক সাহায্যৰ দাবী জনাইছে আলোচনাৰত আলফাই।
ভাৰত চৰকাৰৰ সৈতে চলিত শান্তি আলোচনাৰ মঙলবাৰে নতুন দিল্লীত হোৱা বৈঠকৰ পিছতে দাবী চনদত এই বিষয়টো থকা বুলি সদৰী কৰিছে আলফা নেতা অনুপ চেতিয়াই।
"আমাৰ দাবী চনদত বৰাকৰ উন্নয়নৰ বাবে বিশেষ আৰ্থিক সাহায্যৰ দাবীও আছে," অসমত শেহতীয়াকৈ ধ্বনিত হোৱা 'পৃথক বৰাক'ৰ দাবীক অগ্ৰাহ্য কৰি নতুন দিল্লীত সাংবাদিকৰ আগত এই মন্তব্য চেতিয়াৰ।
সদৌ কাছাৰ কৰিমগঞ্জ হাইলাকান্দি ছাত্ৰ সন্থাৰ (ACKHSA) প্ৰতিষ্ঠাপক সভাপতি, বৰাকৰ প্ৰভাৱশালী নেতা তথা অধিবক্তা প্ৰদীপ দত্ত ৰয়ে বিধেয়ক গৃহীত নহ'লে 'পৃথক বৰাক'ৰ দাবীত সোচ্চাৰ হৈছে।
শান্তি আলোচনাৰ মঙলবাৰৰ বৈঠকত ভাৰত চৰকাৰৰ মধ্যস্থতাকাৰী এ বি মাথুৰ, অসম চৰকাৰৰ প্ৰতিনিধি ৰাজ্যৰ আৰক্ষীৰ বিশেষ শাখাৰ বিশেষ সঞ্চালক প্ৰধান পল্লৱ ভট্টাচাৰ্য্য আৰু আলফাৰ অনুপ চেতিয়া, শশ চৌধুৰী, চিত্ৰবন হাজৰিকা আৰু ৰাজু বৰুৱাই অংশগ্ৰহণ কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
